
Εξαίρεση Δασικού Προσωπικού Υπουργείου Γεωργίας από τις 

Αναπροσαρμογή μερισμάτων του Επικουρικού Ταμείου Ελλη¬ 
νικής Χωροφυλακής. 7 

Αντικατάσταση προέδρου ειδικού συμβουλίου. 8 

Διατήρηση και αναμόρφωση Επιτροπών του Υπουργείου Πο¬ 
λιτισμού . 9 

Διαπίστωση ανάγκης για την πρόσληψη καθαριστριών και 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.471.11/ΑΑ 276826 (1) 

Πλήρωση θέσεων Μόνιμου Προσωπικού στο ΓΕΑ. 

ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της περίπτωσης ιγ' παραγ. 4 του άρθρου 1 του 
Ν. 1320/83 «Πρόσληψη στο Δημόσιο και άλλες διατάξεις» κα¬ 
θώς και το άρθρο 27 του Ν. 1735/87. 

β. Την Πράξη 703/17.11.88 του Υπουργού Προεδρίας της 
Κυβέρνησης «Έγκριση Πλήρωσης θέσεων Μόνιμου Προσωπικού 
στο ΓΕΑ», αποφασίζουμε: 

Εξαιρούμε από τη διαδικασία πλήρωσης θέσεων προσωπικού 


στο Δημόσιο τομέα που προβλέπεται από τις διατάξεις του Ν. 
1320/83 τους μόνιμους υπαλλήλους του ΓΕΑ του Κλάδου ΤΕ 
Υγείας-Πρόνοιας θέσεις τριάντα επτά (37) του Κλάδου ΤΕ Τε¬ 
χνολογικών Εφαρμογών θέσεις (104) του Κλάδου ΔΕ Κοινωνι¬ 
κών Υπηρεσιών θέσεις σαράντα επτά (47) του κλάδου ΔΕ τεχνι¬ 
κών θέσεις τετρακόσιες εξήντα τρεις (463). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Δεκεμβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΑΓ. ΚΟΥΤΣΟΓΙΩΡΓΑΣ ΓΙΑΝ. ΧΑΡΑΛΑΜΠΟΠΟΥΛΟΣ 

-♦- 

Αριθ. 385 506 (2) 

Εξαίρεση Δασικού Προσωπικού Υπουργείου Γεωργίας από τις 
διατάξεις του Ν. 1320/1983. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 27 του Ν. 1735/1987. 

2. Τις διατάξεις του άρθρου 1 παρ. 4 περ. ιγ' του Ν. 1320/ 
1983 «Πρόσληψη στο Δημόσιο Τομέα και άλλες διατάξεις». 

3. Την πράξη του Υπουργού Προεδρίας της Κυβέρνησης με 
αριθ. 651/15.11.88, με την οποία εγκρίθηκε η πλήρωση 80 κε¬ 
νών οργανικών θέσεων του Κλάδου ΤΕ2 Τεχνολογίας - Δασοπο¬ 
νίας - θηραματοπονίας του Υπουργείου Γεωργίας, αποφασί¬ 
ζουμε: 

Την εξαίρεση του προσωπικού του κλάδου ΤΕ2 Τεχνολογίας - 
Δασοπονίας - Θηραματοπονίας του Υπουργείου Γεωργίας από 
τις διατάξεις του Ν. 1320/1983 μόνο για την πλήρωση ογδόντα 
(80) θέσεων, γιατί συντρέχουν έκτακτοι και επείγοντες λόγοι 
άμεσης πλήρωσης αυτών. 


















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Δεκεμβρίου 1988 

.01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΑΓ. ΚΟΥΤΣΟΓΙΩΡΓΑΣ ΓΙΑΝΝΗΣ ΠΟΤΤΑΚΗΣ 

Αριθ. 17391 (3) 

Καθορισμός συνεχούς ωραρίου εργασίας των φορτ/τών λιμένα 
Ρέθυμνου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55. 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

3. Την αριθ. 19220/11.10.84 απόφασή μας «Καθιέρωση 
δνθήμερης εβδομαδιαίας εργασίας των φορτ/τών λιμένα Ρέθυ¬ 
μνου» (ΦΕΚ 812/Β/15.11.84). 

4. Το αριθ. 11/4.10.88 πρακτικό συνεδρίασης της Ε.Ρ.Φ.Λ. 
Ρέθυμνου που μας υπέβαλε ο Πρόεδρός της με την αριθ.,91 / 
11.10.88 αναφορά του, αποφασίζουμε: 

1) Αποδεχόμαστε την αριθ. 11/4.10.1988 πρόταση της Επι¬ 
τροπής Ρύθμισης Φορτ/σεων Λιμένα (Ε.Ρ.Φ.Λ.) Ρεθύμνου και 
εγκρίνουμε: 

α. Την καθιέρωση πενθήμερης εβδομαδιαίας εργασίας των 
φορτοεκφορτωτών λιμένα Ρεθύμνου. 

β. Τον χρόνο της εβδομαδιαίας εργασίας των παραπάνω 
φορτ/τών σε σαράντα (40) ώρες με το ακόλουθο ωράριο εργα¬ 
σίας: 

αα) ΧΕΙΜΕΡΙΝΗ ΠΕΡΙΟΔΟΣ, από 1.10 μέχρι και 31.3: 

Δευτέρα μέχρι και Παρασκευή από 08.00-16.00. 

ββ) ΘΕΡΙΝΗ ΠΕΡΙΟΔΟΣ από 1.4 μέχρι 30.9: 

Δευτέρα μέχρι και Παρασκευή από 07.00-15.00. 

γ. Η απασχόληση των φορτοεκφορτωτών κατά την ημέρά του 
Σαββάτου καθώς και πέραν του δώρου ημερήσιας εργασίας επί 
μία ώρα, χωρίς να υπερβοϋν τις σαράντα οκτώ (48) ώρες την 
εβδομάδα, επιτρέπεται και είναι υποχρεωτική όταν ζητηθεί από 
τον παραλήπτη του φορτίου ή τον ναυτικό πράκτορα. 

Για την πιο πάνω υπερεργασία των φορτ/τών το τιμολόγιο 
αμοιβής τους προσαυξάνεται κατά ποσοστό 25%. 

2) Με την παρούσα απόφαση παύει να ισχύει η αριθμ. 19220/ 
11.10.1988 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως.' 

Αθήνα, 14 Δεκεμβρίου 1988 

ΟΙ ΥΠΟΥΡΓΟΙ 

ΕΡΓΑΣΙΑΣ . ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΓΕΝΝΗΜΑΤΑΣ ΒΑΣΙΛΗΣ ΣΑΡΑΝΤΙΤΗΣ 

Αριθ. 17404 (4) 

Καθορισμός δικαιωμάτων αμοιβής παρεμβαλομένων ναυτικών 
πρακτόρων Κισάμου στη διακίνηση αυτοκινήτων με Ο/Γ πλοία. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55. 

2. Τις διατάξεις του άρθρου 2 παρ. 1 τού Ν. 1473/50. 

3. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

4. Το αριθ. Α.20155/Δ.987/13.10.88 έγγραφο του Υπουρ¬ 
γείου Εθνικής Οικονομίάς. 


5. Το αριθ. 157/8.8.88 πρακτικό συνεδρίασης της ΕΡΦΛ Κι¬ 
σάμου, που μας υπέβαλε ο Λ/Σ Κισάμου με το αριθ. 3416/3/ 
88/366/11.8.88 έγγραφό του, αποφασίζουμε: 

Αποδεχόμαστε κατά ένα μέρος την αριθ. 157/8.8.1988 πρό¬ 
ταση της Επιτροπής Ρύθμισης Φορτ/σεων Λιμένα (ΕΡΦΛ) Κισά¬ 
μου και εγκρίνουμε τα δικαιώματα αμοιβής των ναυτικών πρα¬ 
κτόρων λιμένα Κισάμου που παρεμβάλοντάι στη διακίνηση αυτο¬ 
κινήτων με οχηματαγωγά πλοία ως εξής: 

α. Μικρά επιβατηγά το ένα δρχ. 10 

β. Μικρά φορτηγά, χωρητικότητας μέχρι 2 τόννους, το ένα 
δρχ. 25 

γ. Μεγάλα αυτοκίνητα (λεωφορεία, βαριά μηχανήματα κ.λπ.) 
τό ένα δρχ. 40 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα 14 Δεκεμβρίου 1988 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΓΕΝΝΗΜΑΤΑΣ ΒΑΣΙΛΗΣ ΣΑΡΑΝΤΙΤΗΣ 


♦ 


Αριθ. 17578 (5) 

Αναμόρφωση τιμολογίου αμοιβής φορτ/τών λιμένα Στυλίδας για 
φορτία του Στρατού. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 1 


Έχοντας υπόψη: 

1. Τις διατάξεις του άρθρου 37 του Ν. 3239/55. 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

3. Το αριθ. Α.20153/Δ.990/13.10.88 έγγραφο του Υπουρ¬ 
γείου Εθνικής Οικονομίας. 


4. Το αριθ. 9/25.8.88 πρακτικό συνεδρίασης της ΕΡΦΛ Στυ¬ 
λίδας που μας υπέβαλε ο Πρόεδρός της με την αριθ. 86/31.8.88 
αναφορά του, αποφασίζουμε: 

Αποδεχόμαστε κατά ένα μέρος την αριθ. 9/25.8.88 πρόταση 
της Επιτροπής Ρύθμισης Φορτ/σεων Λιμένα (ΕΡΦΛ) Στυλίδας 
και εγκρίνουμε την προσθήκη παραγράφου 9 στο άρθρο 37 «τιμο¬ 
λόγιο στρατιωτικών ειδών» του ισχύοντος κανονιάμού εργασίας 
και τιμολογίου αμοιβής των φορτοεκφορτωτών λιμένα Στυλίδας 
ως εξής: 

«Για φορτώσεις ή εκφορτώσεις ευφλέκτων, εκρηκτικών, πυρο- 
μαχικών και δηλητηριωδών φορτίων που διακινούνται στο λιμάνι 
της Στυλίδας κατά τόννο: 

- α) Από της δημοσίευσης της απόφασης αυτής δρχ. 450 
β) Από 1.6.1989 δρχ. 550 
γ) Από 1.1.1990 δρχ. 650 

Στο παραπάνω τιμολόγιο εφαρμόζονται οι διατάξεις της παρ. 
6 του παρόντος άρθρου. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, ·14 Δεκεμβρίου 1988 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

! ΓΙΩΡΓΟΣ ΓΕΝΝΗΜΑΤΑΣ ΒΑΣΙΛΗΣ ΣΑΡΑΝΤΙΤΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)_8β33 -,- 


Αριθ. 113/2028 , (6) 

Προσθήκη δευτέρου εδαφίου στην παρ. 7 του άρθρου 36 του Κα¬ 
ταστατικού του Ταμείου Επικουρικής Ασφάλισης Υπαλλήλων 

Εμπορικών Καταστημάτων. 

Ο ΥΠΟΥΡΓΟΣ 

* " ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 2 του Ν.Δ/τος 912/ 

1941 «Περί τροποποιήσεως και συμπληρώσεως διατάξεων τινών 
της ασφαλιστικής νομοθεσίας» σε συνδυασμό με αυτές του άρθρου 
59 παρ. 1 του Α.Ν. της 11.11.1935 «Περί Οργανισμού του 
Υπουργείου Εργασίας» όπως αυθεντικά ερμηνεύτηκε μετο άρθρο 
1 του Α.Ν. 694/37 «περί αυθεντικής ερμηνείας, συμπληρώσεως 
και τροποποιήσεως διατάξεων τινών της ασφαλιστικής νομοθε¬ 
σίας». ' ' 

2. Τις διατάξεις του άρθρου 14 τού Π.Δ/τος 105/88 {ΦΕΚ 
46/Α/15.3.88). 

3. Τις διατάξεις της 904/88 κοινής απόφασης του Πρωθυ¬ 
πουργού και του Υπουργού Υγείας, Πρόνοιας και Κοινωνικών 
Ασφαλίσεων (ΦΕΚ 863/Β/30.11.88). 

4. Τη γνώμη του Διοικητικού Συμβουλίου του Ταμείου Επι¬ 
κουρικής Ασφαλίσεως Υπαλλήλων Εμπορικών Κατάστημάτων η 
οποία διατυπώθηκε κατά την 3354/88 συνεδρίασή του, αποφα¬ 
σίζουμε: 

Στο τέλος της απρ. 7 του άρθρου 36 του Καταστατικού του 
Ταμείου Επικουρικής Ασφάλισης Υπαλλήλων Εμπορικών Κατα¬ 
στημάτων όπως αυτή τροποποιήθηκε και ισχύει με την ΑΥΚΑ/ 
Γ/113/3543/20.12.83 (ΦΕΚ 76/Β/15.2.84) προστίθεται 
δεύτερο εδάφιο, που έχει ως εξής: 

«Σε εξαιρετικές περιπτώσεις και με την ίδια διαδικασία, μπορεί 
να ρυθμίζεται η πληρωμή των παραπάνω οφειλών μέχρι και 18 
μηνιαίες δόσεις, με την προϋπόθεση της προκαταβολής του 1/18 
της οφειλής». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Δεκεμβρίου 1988 

• ’ Ο ΥΦΥΠΟΥΡΓΟΣ 

Ν. ΡΙΖΟΓΙΑΝΙΜΗΣ 

- 4 - 

Αριθ. 151/3/2381 (7) 

Αναπροσαρμογή μερισμάτων του Επικουρικού Ταμείου Ελληνι¬ 
κής Χωροφυλακής. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του κεφαλαίου Γ' της παρ. 1 του άρθρου 12 
του Καταστατικού του Επικουρικού Ταμείου Ελληνικής Χωρο¬ 
φυλακής όπως αντικαταστάθηκε και ισχύει με το άρθρο 3 του 
Π.Δ/τος 312/1987 (ΦΕΚ 149/Α/87). 

2. Τις διατάξεις του Π.Δ/τος 105/1988 (ΦΕΚ 46/Α/ 
15.3.1988) «Οργανισμός της Γενικής Γραμματείας Κοινωνικών 
Ασφαλίσεων Υπουργείου Υγείας, Πρόνοιας και Κοινών. Ασφαλί¬ 
σεων». 

3. Την αριθ. 904/30.11.1988 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοιν. Ασφαλί¬ 
σεων (ΦΕΚ 863/Β/30.11.88). 

4. Τη γνωμοδότηση του Συμβουλίου Κοινωνικής Ασφάλισης 
που διατυπώθηκε στην συνεδρίασή του αρ. 27/9.11.88 της ΚΕ' 
περιόδου. 

5. Τη γνώμη του ΔΣ του Επικουρικού Ταμείου Ελληνικής 


Χωροφυλακής που λήφθηκε στην 19/1/8.9.88 συνεδρίαση αυ¬ 
τού), αποφασίζουμε: / 

Τα χόρηγούενα μερίσματα από το Επικουρικό Ταμείο Ελληνι¬ 
κής Χωροφυλακής αναπροσαρμόζονται από 1.1.1989 κατά πο¬ 
σοστό 22,22% με αντίστοιχη αύξηση της τιμής του μεριδίου από 
εννέα (9) σε ένδεκα (11) δραχμές. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Δεκεμβρίου 1988 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΙΜΗΣ 
-♦-, 

Αριθ. Φ.350/101/Α1/17031 (8) 

Αντικατάσταση προέδρου ειδικού συμβουλίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Το ν.1232/82 σε συνδυασμό με τα άρθρα 10 και 11 του ν. 
1256/82. 

2. Το άρθρ. 73 παρ. 9 περίπτωση β' του ν. 309/76. 

3. Τη Δ1/18948/86 κοινή απόφαση Υπουργών (ΦΕΚ 942 
τ.Β’) «Ανασύνθεση ειδικού συμβουλίου κρίσης». 

4. Την 185/30.11.88 πρόταση του προέδρου του Αρείου Πά¬ 
γου, αποφασίζουμε: 

Τροποποιούμε τη Φ. 350/50/Δ1/2986/87 απόφασή μας 
(ΦΕΚ 257 τ.Β) με την οποία ανασυγκροτήθηκε το ειδικό πεντα¬ 
μελές συμβούλιο κρίσης εποπτικού προσωπικού του ν. 309/76 
για τους εκπαιδευτικούς λειτουργούς δημ. εκπαίδευσης που έχει 
ανασυσταθεί με τη Δ1/18948/86 κοινή απόφαση Υπουργών 
(ΦΕΚ 942 τ.Β’) και ορίζουμε πρόεδρο αυτού, σε αντικατάσταση 
του αποχωρήσαντος Αλ. Τζένου, τον Αρεοπαγίτη Βαρδάκη Εμ¬ 
μανουήλ με αναπληρωτή του τον Αρεοπαγίτη Σιούλα Αθανάσιο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Δεκεμβρίου 1988 

Ο ΥΠΟΥΡΓΟΣ 

Γ.Α. ΠΑΠΑΝΔΡΕΟΥ 
-♦- 

Αριθ. ΥΠΠΟ/ΓΝΟΣ/19079 (9) 

Διατήρηση και αναμόρφωση Επιτροπών του Υπουργείου Πολιτι¬ 
σμού. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ 
ΚΥΒΕΡΝΗΣΗΣ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Το Ν. 1232/82, άρθρο 4 παρ. 2 «Επαναφορά σε ισχύ, τρο¬ 
ποποίηση και συμπλήρωση των διατάξεων του Ν.Δ. 4352/ 
1964 και άλλες διατάξεις» (ΦΕΚ 22/Α/82) όπως τροποποιή¬ 
θηκε και συμπληρώθηκε μεταγενέστερα. 

2. Τη Φ.7/197/7401/10.9.87 απόφαση του Υπουργού 
Προεδρίάς της Κυβέρνησης «Παράταση προθεσμίας για σύσταση, 
σύνθεση και ανασύνθεση συλλογικών Οργάνων του Δημοσίου Το¬ 
μέα» (ΦΕΚ 504/Β/87). 

3. Την 25860/26.4.82 απόφασή μας «Αναμόρφωση Συλλο¬ 
γικών Οργάνων Γνωμοδοτικής και Αποφασιστικής αρμοδιότη¬ 
τας του Υπουργείου Πολιτισμού και Επιστημών και των επο- 
π,τευομένων από αυτό Δημοσίων Υπηρεσιών» (ΦΕΚ 216/Β/82) 
όπως τροποποιήθηκε και συμπληρώθηκε μεταγενέστερα. 

4. Την ανάγκη διατήρησης των ευκαιριακών επιτροπών που 
προβλέπονται από τον Κωδ. Ν. 5351/32 «Περί αρχαιοτήτων» 

(ΦΕΚ 275/Α/1932) και αναμόρφωσης της επιτροπής του άρ¬ 
θρου 42 του παραπάνω νόμου, αποφασίζουμε: 

Προσθέτουμε παράγραφο «14» στο άρθρο 3 του Κεφαλαίου Α 
της αριθμ. 25860/26.4.82 απόφασής μας, που έχει ως εξής: 
«παρ. 14. α) Διατηρούνται οι επιτροπές που προβλέπονται από 
τις διατάξεις των άρθρων 4, 9, 11 και 40 του Κ.Ν. 5351/32 
«Περί αρχαιοτήτων» και λειτουργούν σύμφωνα με αυτές και με 
την ίδια σύνθεση. 

β) Διατηρείται επίσης η επιτροπή για την εκτίμηση του ύψους 
αποζημίωσης του ιδιοκτήτη για την βλάβη που υπέστη λόγω 
ανασκαφής στο κτήμα του, η οποία προβλέπεται από τις διατά¬ 
ξεις του άρθρου 42 του Κ.Ν. 5351/32 «Περί αρχαιοτήτων» και 
λειτουργεί με την εξής σύνθεση: 

1. Ο Ειρηνοδίκης, στην περιφέρεια του οποίου ευρίσκεται το 
ακίνητο, ως Πρόεδρος. 

2. Ο αρμόδιος Οικονομικός Έφορος ή εκπρόσωπός του. 

3. Ο αρμόδιος Διευθυντής Γεωργίας ή εκπρόσωπός του, προ- 
κειμένου περί αγροτικών ακινήτων, ή ο αρμόδιος Διευθυντής Τε¬ 
χνικών Υπηρεσιών ή εκπρόσωπός του, προκειμένου περί αστικών 
ακινήτων. 

Η επιτροπή συγκαλείται με πρόσκληση του προέδρου της, στον 
οποίο διαβιβάζεται από την αρμόδια Εφορεία Αρχαιοτήτων ή αί¬ 
τηση του ενδιαφερομένου ιδιοκτήτη και παρέχεται κάθε χρήσιμη 
πληροφορία. 

Αν κατά την πρόχειρη εκτίμηση η αποζημίωση δεν υπερβαίνει 
το ποσό του άρθρου 1 περ. Α) 12 του Π.Δ. 16/1980, μπορεί 
αυτή να καθορισθή ύστερα από εκτίμηση του αρμοδίου Οικονομι¬ 
κού Εφόρου. 

Εάν ο ιδιοκτήτης διαφωνεί, η εκτίμηση γίνεται και στην περί¬ 
πτωση αυτή από την επιτροπή της παραγράφου 1 του παρόντος 
άρθρου». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Δεκεμβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΑΓ. ΚΟΥΤΣΟΓΙΩΡΓΑΣ Α.Μ.(ΜΕΛΙΝΑ) ΜΕΡΚΟΥΡΗ 

-♦- 

Αριθ. ΥΠΠΟ/ΔΙΟΙΚ/Β/52624 (10) 

Διαπίστωση ανάγκης για την πρόσληψη καθαριστριών και κλη¬ 
τήρων στο Κρατικό Ωδείο Θεσσαλονίκης. 

Η ΥΠΟΥΡΓΟΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Κεφ. Β του Ν. 993/79 «Περί του επί συμ- 
βάσει εργασίας ιδιωτικού δικαίου κ.λπ.». 

2. Τις διατάξεις των άρθ. 8 και 9 του Ν. 1476/84 «Διορισμός 
σε μόνιμες θέσεις του προσωπικού με σχέση εργασίας ιδιωτικού 
δικαίου του Δημοσίου, των ΝΠΔΔ κ.λπ.». 

3. Τις διατάξεις του άρθρου 14 του Ν. 1735/87 «Προσλήψεις 
στο δημόσιο τομέα κ.λπ.». 

4. Τις απρόβλεπτες και επείγουσες ανάγκες που επιβάλλουν 
την πρόσληψη τεσσάρων (4) καθαριστριών και δύο (2) κλητήρων 
- φυλάκων στο Ωδείο Θεσσαλονίκης, αποφασίζουμε: 

1) Διαπιστώνουμε την απρόβλεπτη και επείγουσα ανάγκη 
πρόσληψης από το Κρατικό Ωδείο Θεσ/νίκης τεσσάρων (4) καθα¬ 
ριστριών και δύο (2) κλητήρων - φυλάκων με σύμβαση εργασίας 
ιδιωτικού δικαίου ορισμένου χρόνου για χρονικό διάστημα επτά 
(7) μηνών μέχρι το τέλος του σχολικού έτους 1988/89 σύμφωνα 
με τις διατάξεις του Κεφ. Β’ του Ν.993/79, όπως τροποποιήθη¬ 
καν και συμπληρώθηκαν μεταγενέστερα από το άρθρο 9 του Ν, 
1476/84 και άρθρο 14 του Ν. 1735/87 και κωδικοποιήθηκαν 


στο Π.Δ. 410/88, προκειμένου να αντιμετωπισθούν απρόβλε¬ 
πτες και επείγουσες ανάγκες που δεν μπορούν να καλυφθούν με 
το προσωπικό του εν λόγω Ωδείου ή με απόσπαση από άλλες 
Υπηρεσίες και να αποτραπεί ο κίνδυνος της υγείας, από την έλ¬ 
λειψη καθαριότητας, των μαθητών, καθηγητών, διοικητικού 
προσωπικού και γονέων. 

Οι εν λόγω υπάγονται στην ασφάλιση του ΙΚΑ και οι όροι 
αμοιβής και εργασίας τους καθορίζονται από τις διατάξεις του 
Ν.Δ. 1198/72, τις ισχύουσες οικείες συλλογικές συμβάσεις και 
τις διατάξεις της εργατικής νομοθεσίας. 

Η δαπάνη για τη μισθοδοσία τους βαρύνει τον προϋπολογισμό 
του Κρατικού Ωδείου Θεσ/νίκης. 

Μετά τη λήξη του χρόνου απασχόλησης, το ανωτέρω προσω¬ 
πικό θα απολυθεί αυτοδίκαια σύμφωνα με το άρθρο 9 παρ. 2 του 
Ν. 1476/84. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Δεκεμβρίου 1988 

Η ΥΠΟΥΡΓΟΣ 

Α.Μ. (ΜΕΛΙΝΑ) ΜΕΡΚΟΥΡΗ 
- φ - 

Αριθ. 1023/2/4 (11) 

Περί κίνησης πλωτών μέσων στον Πηνειό και υποχρεώσεων ιδιο¬ 
κτητών και κυβερνητών αυτών. 

Ο ΑΣΤΥΝΟΜΙΚΟΣ ΔΙΕΥΘΥΝΤΗΣ ΛΑΡΙΣΑΣ 

Έχοντας υπόψη τις διατάξεις: 

1. Του άρθρου 12, παρ. 3 και 4 του Νόμου 1481/8.10.1984 
«Περί Οργανισμού Υπουργείου Δημόσιας Τάξης» (ΦΕΚ Α' - 
152/84), όπως συμπληρώθηκε με το άρθρο 1, παρ, 4 του Νόμου 
1590/1986 (ΦΕΚ Α' - 49/86). 

2. Του Ν.Δ. 444/1970 (ΦΕΚ Α' - 39/1970) «Περί αρμοδιο¬ 
τήτων Λιμενικού Σώματος και σχέσεων προς τις αρμοδιότητες 
των Σωμάτων Ασφαλείας». 

3. Του Ν. 4473/29.5.1965 (ΦΕΚ Α' -102/65) «Περί ελέγ¬ 
χου της ΝαυσιπλόΓας, Επιθεώρησης Εμπορικών πλοίων και άλ¬ 
λων τινών διατάξεων», καθορίζουμε: 

Άρθρο 1 

ΓΕΝΙΚΑ 

Οι διατάξεις της παρούσας έχουν εφαρμογή για κάθε πλωτό 
μέσο που χρησιμοποιείται στον Πηνειό Ποταμό, ανεξάρτητα αν η 
κίνηση αυτού επιτυγχάνεται με μηχανή ή κουπιά. 

Άρθρο 2 

ΑΔΕΙΕΣ ΔΡΟΜΟΛΟΓΗΣΗΣ Ή ΕΚΤΕΛΕΣΗ ΠΛΟΩΝ 

1. Κανένα πλωτό μέσο δεν μπορεί να εκτελέσει δρομολόγιο 
στον Πηνειό ποταμό αν δεν είναι εφοδιασμένο με άδεια της Αστυ¬ 
νομικής Διεύθυνσης Λάρισας και δεν έχει προηγούμενα εγγραφεί 
στο σχετικό βιβλίο του αρμόδιου κατά τόπο Αστυνομικού Τμήμα¬ 
τος. 

2. Για τη χορήγηση άδειας δρομολόγησης ή εκτέλεσης πλόων 
απαιτούνται τα εξής δικαιολογητικά τα οποία κατατίθενται στο 
Αστυνομικό Τμήμα της περιφέρειας που θα δρομολογηθεί το 
πλωτό μέσο. 

α. Αίτηση του ενδιαφερομένου. 

β. Δύο (2) πρόσφατες φωτογραφίες. 

γ. Έγκριση της Επιθεώρησης Εμπορικών πλοίων ή της για το 
σκοπό αυτό εξουσιοδοτουμένης Αρχής ή Οργάνου ότι το πλωτό 
μέσο κρίνεται, σύμφωνα με την ισχύουσα νομοθεσία, κατάλληλο 
για ελευθεροπλοΐα. 

δ. Πιστοποιητικό ή άλλο έγγραφο της Επιθεώρησης Εμπορι- 

κών πλοίων ή της για το σκοπό αυτό εξουσιοδοτούμενης Αρχής ή 
Οργάνου περί σύνθεσης πληρώματος του πλωτού μέσου. 

3. Η κατά την προηγούμενη παράγραφο άδεια δρομολόγησης 
ή εκτέλεσης πλόων υπόκειται σε ανανέωση με μέριμνα του ενδια¬ 
φερομένου, σύμφωνα με τα περί Επιθεώρησης Εμπορικών 
Πλοίων ισχύοντα, μετά από προσκόμιση πιστοποιητικού Γενική 
Επιθεώρησης Πλοίου ή έγκρισης της Επιθεώρησης Εμπορικών 
Πλοίων ή της για το σκοπό αυτό εξουσιοδοτουμένης αρχής ή ορ¬ 
γάνου. 

4. Όλα τα πλωτά μέσα του Πηνειού ποταμού, επιθεωρούνται 
από την Επιτροπή Επιθεώρησης του αρμοδίου Λιμεναρχείου το 
μήνα Απρίλιο κάθε χρόνο και εφοδιάζονται με τα απαραίτητα 
πρωτόκολλα επιθεώρησης χωρίς τα οποία δεν επιτρέπεται η 
εκτέλεση δρομολογίων. 

- Επιθεώρηση πλωτού μέσου μπορεί να διαταχθεί και έκτα¬ 
κτα σε κάθε εποχή, αν αυτό κριθεί αναγκαίο. 

- Οι δαπάνες μετακίνησης και αποζημίωσης των μελών της 
αρμοδίας επιτροπής επιθεώρησης βαρύνουν πάντοτε τους ενδια¬ 
φερομένους ιδιοκτήτες των πλωτών μέσων. 

5. Κάθε πλωτό μέσο επιτρέπεται να εκτελεί την βάσει της 
αδείας αποστολή, απαγορευομένης της χρησιμοποίησής του για 
άλλο σκοπό. 

6. Απαγορεύεται η κυκλοφορία πλωτών μέσων στον Πηνειό 
ποταμό όταν αυτά δεν έχουν τις προϋποθέσεις του παρόντος άρ¬ 
θρου καθώς και αν οι πλοίαρχοι, κυβερνήτες ή χειρισταί αυτών 
δεν κατέχουν την απαιτουμένη για το συγκεκριμένο πλωτό μέσο 
άδεια ικανότητας χειριστού της αρμόδιας Λιμενικής Αρχής. 

7. Μετατροπή του πλωτού μέσου απαγορεύεται χωρίς έγκριση 
της Επιθεώρησης Εμπορικών Πλοίων ή της για το σκοπό αυτό 
εξουσιοδοτουμένης αρχής ή οργάνου. 

8. Υπεύθυνος των παραβάσεων του άρθρου αυτού είναι τόσον ο 
ιδιοκτήτης του πλωτού μέσου, όσο και αυτό που ασκεί τη διοί¬ 
κηση ή διακυβέρνηση του πλωτού μέσου. 

Άρθρο 3 

ΑΠΟΒΑΘΡΕΣ - ΔΙΑΥΛΟΙ 

1. Απαγορεύεται η εκτέλεση συγκοινωνίας γενικά στον Πηνειό 
ποταμό, εάν προηγουμένως δεν κατασκευαστούν καγκελόφρα- 
κτες σταθερές ή πλωτές και γενικά, ασφαλείς για τα σκάφη και 
τους επιβάτες αποβάθρες. 

2. Οι πλοίαρχοι οφείλουν να συμμορφώνονται προς τις περί 
αγκυροβολιάς οδηγίες της αρμοδίας Αστυνομικής Αρχής, μη επι- 
τρεπομένης της αγκυροβολιάς ή παραμονής πλωτού μέσου σε 
θέση διαφορετική από της καθοριζομένης. 

Άρθρο 4 

ΜΕΤΡΑ ΦΥΛΑΞΗΣ - ΑΣΦΑΛΕΙΑΣ 

1. Όταν προβλέπεται κακοκαιρία οι χειριστές των πλωτών 
μέσων είναι υποχρεωμένοι να παίρνουν όλες τις προφυλάξεις κάθε 
πρόσφορο μέτρο, σύμφωνα προς τους ναυτικούς κανόνες για την 
ασφάλεια των μέσων αυτών. 

2. Η αρμόδια κατά τόπο Αστυνομική Αρχή μπορεί να απαγο¬ 
ρεύει τον απόπλουν κάθε πλωτού μέσου, εάν από τον έλεγχο δια¬ 
πιστωθεί έστω και μία από τις επόμενες ελλείψεις ή παραβάσεις: 

α. Όταν το πλωτό μέσον δεν είναι εφοδιασμένο με έγκυρα πι¬ 
στοποιητικά ασφάλειας. 

β. Όταν τα όργανα ή εφόδια δεν είναι τα προβλεπόμενα από το 
πιστοποιητικό ασφάλειας. 

γ. Όταν μεταφέρονται υπεράριθμοι επιβάτες. 

δ. Όταν παρέλθουν τυχόν προθεσμίες που έχουν ταχθεί για 
αποκατάσταση ελλείψεων, χωρίς συμμόρφωση προς αυτές. 

3. Όταν δεν επιβαίνουν στο πλωτό μέσο όλα τα προβλεπόμενα 


στο πρωτόκολλο γενικής επιθεώρησης, μέλη του πληρώμα¬ 
τος. 

- Η απαγόρευση του απόπλου δεν ισχύει εφόσον έπαυσαν να 
υφίστανται οι λόγοι για τους οποίους επιβλήθηκε. 

Άρθρο 5 

ΦΩΤΑ - ΣΗΜΑΤΑ - ΟΡΓΑΝΑ - 
ΝΑΥΤΙΛΙΑΚΑ ΕΓΓΡΑΦΑ 

1. α. Κατά τη νύκτα τα πλωτά μέσα πρέπει να έχουν αναμμένα 
τα προβλεπόμενα από τις ισχύουσες διατάξεις φώτα, προς αποφυ¬ 
γήν σύγκρουσης. 

β. Τα πλωτά μέσα πρέπει επίσης να φέρουν επαρκή και κατάλ¬ 
ληλο φωτισμό κλιμάκων επιβίβασης και αποβίβασης. 

2. Τα μηχανοκίνητα πλωτά μέσα πρέπει να είναι εφοδιασμένα 
με τα κατάλληλα όργανα και μέσα που ορίζονται στο πρωτόκολλο 
γενικής επιθεώρησης. 

3. Οι πλοίαρχοι υποχρεούνται να προσκομίζουν στην Αρμόδια 
Αστυνομική Αρχή ή να επιδεικνύουν στους αρμόδιους Αστυνομι¬ 
κούς υπαλλήλους κάθε βιβλίο ή ναυτικό έγγραφο που ήθελε ζητη¬ 
θεί. 

Άρθρο 6 

ΥΠΟΧΡΕΩΣΕΙΣ ΠΛΟΙΑΡΧΩΝ ΚΑΙ ΠΛΟΙΟΚΤΗΤΩΝ 

1. Οι πλοίαρχοι και πλοιοκτήτες επιβατηγών πλοίων ή αντι¬ 
πρόσωποί των, οφείλουν να συμμορφώνονται προς τις υποχρεώ¬ 
σεις που έχουν, σύμφωνα με ισχύουσες διατάξεις, για αναγγελία 
εκτέλεσης των δρομολογίων και έκδοσης των εισιτηρίων. 

2. Κανένα πλωτό μέσον δεν επιτρέπεται να παραλάμβάνει επι¬ 
βάτες περισσότερους από τον οριζόμενα αριθμό θέσεων. 

- Οι πλοίαρχοι είναι συνυπεύθυνοι μετά των πλοιοκτητών εάν 
επιχειρήσουν πλουν με αριθμό επιβατών μεγαλύτερο του επιτρε¬ 
πόμενου. 

3. α. Η επιβίβαση και αποβίβαση πρέπει να γίνεται από τις 
υπάρχουσες προς τούτο κλίμακες ή πλευρικές θύρες μετά το τέλος 
των χειρισμών αγκυροβολιάς και λήψης όλων των μέτρων για 
ακίνδυνη επιβίβαση και αποβίβαση των επιβατών. 

β. Εάν η επιβίβαση και αποβίβαση γίνεται νύκτα, ο πλοίαρχος 
υποχρεούται να φροντίζει για επαρκή φωτισμό του χώρου και της 
κλίμακας. 

γ. Οι διάδρομοι, οι δίοδοι και οι χώροι στα σημεία επιβίβασης 
αποβίβασης πρέπει να διατηρούνται ελεύθεροι προς διευκόλυσνη 
της κυκλοφορίας των επιβατών. 

δ. Απαγορεύεται ο απόπλους για εκτέλεση δρομολογίου, σε πε¬ 
ρίπτωση κακοκαιρίας. 

- Υπεύθυνος της εκτίμησης των καιρικών συνθηκών καθί¬ 
σταται ο κυβερνήτης του πλωτού μέσου. 

Άρθρο 7 

ΣΥΜΠΕΡΙΦΟΡΑ ΠΛΗΡΩΜΑΤΩΝ ΚΑΙ ΕΠΙΒΑΤΩΝ 

1. Οι πλοίαρχοι και τα πληρώματα των πλοίων οφείλουν να 
συμπεριφέρονται προς τους επιβάτες με ευγένεια και κοσμιότητα. 

2. Οι επιβάτες οφείλουν να συμπεριφέρονται κόσμια κατά το 
χρόνο παραμονής των στα πλοία και να συμμορφώνονται προς τις 
υποδείξεις των αρμοδίων τις σχετιζόμενες με την ησυχία, ευταξία 
και ασφάλεια. 

Άρθρο 8 

ΕΚΤΕΛΕΣΗ ΔΡΟΜΟΛΟΓΙΩΝ 

1. Τα δρομολόγια των επιβατηγών πλοίων καθορίζονται κάθε 
φορά από την Αστυνομική Διεύθυνση Λάρισας μετά από πρόταση 
της αρμόδιας υπηρεσίας Διοίκησης Αξιωματικού. 




!_ 8836^883ίΤ ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


2. Οι πλοίαρχοι υποχρεούνται να αναρτούν σε εμφανές μέρος 
πινακίδα αναγράφουσα τα δρομολόγια και να αναχωρούν για 
εκτέλεση των δρομολογίων την καθορισμένη ώρα. 

Άρθρο 9 

ΛΕΜΒΟΙ ΑΝΑΨΥΧΗΣ 

1. α. Λέμβοι αναψυχής, μηχανοκίνητοι ή όχι και κάθε είδους 
ναυπηγήματα για να κυκλοφορήσουν στον Πηνειό Ποταμό εφο¬ 
διάζονται με άδεια εκτέλεσης πλόων της Αστυνομικής Διεύθυν¬ 
σης · Λάρισας, σύμφωνα με τα οριζόμενα στο άρθρο 2 αυτής της 
Αστυνομικής Διάταξης. 

β. Λέμβοι αναψυχής που κυκλοφορούν κατά τη διάρκεια της 
νύκτας πρέπει να φέρουν σε εμφανές σημείο φανό λευκού φωτός 
ορατό σε όλο τον ορίζοντα. 

2. Δεν επιτρέπεται ο απόπλους σκαφών αναψυχής εάν δεν 
έχουν τις προϋποθέσεις που ορίζουν οι διατάξεις περί ασφαλείας 
ναυσιπλοΐας και δεν έχουν έμπειρο πλήρωμα. 

Άρθρο 10 
ΚΥΡΩΣΕΙΣ 

1. Οι παραβάτες των διατάξεων της παρούσας, ή οποία ισχύει 
από της δημοσίευσής της στην περιοχή μας, διώκονται και τιμω¬ 
ρούνται, σύμφωνα με τις διατάξεις των άρθρων 431 και 459 του 
Π.Κ., εφόσον δεν τιμωρούνται βαρύτερα από άλλες διατάξεις. 

2. Η εκτέλεση ανατίθεται στους Αστυνομικούς Υπαλλή¬ 
λους. 

Λάρισα, 7 Ιουλίου 1988 

Ο Αστυνομικός Διευθυντής 

ΘΩΜΑΣ ΜΙΧΟΠΟΥΛΟΣ 

-♦- 

Αριθ. 48551/10990 (12). 

Ανάθεση μίσθωσης έργου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87 «Προσλήψεις 
το Δημόσιο Τομέα κ.λπ.» (ΦΕΚ 195/Α). 

2. Την ανάγκη ανάθεσης έργου που συνιστάται στον καθαρι¬ 
σμό των κτιρίων των Υπηρεσιών του Υπουργείου Μεταφορών και 
Επικοινωνιών, επειδή το έργο αυτό δεν μπορεί να αντιμετωπισθεί 
από το υπάρχσν μόνιμο προσωπικό καθαριότητας, αποφασί¬ 
ζουμε: 

Καθορίζουμε τον αριθμό των προσώπων σε σαράντα (40), που 
μπορεί να τους ανατεθεί το έργο που αναφέρεται πιο πάνω, και 


περιλαμβάνει τον καθαρισμό των κτιρίων των Υπηρεσιών του 
ΥΠΜΕ, Κεντρικής και Περιφερειακών και ιδιαίτερα των κτιρίων 
των Κέντρων Τεχνικού Ελέγχου Οχημάτων (ΚΤΕΟ). 

Προσόντα για το έργο αυτό ορίζονται. Αρτιμέλεια σώματος και 
απολυτήριος τίτλος υποχρεωτικής εκπαίδευσης. 

Το χρονικό διάστημα αυτής της ανάθεσης έργου ορίζεται σε έξι 
μήνες. 

Καθορίζουμε συνολικό ποσό αμοιβής για το πιο πάνω έργο 
500.000 δραχμές για κάθε μία καθαρίστρια για την ολική περά- 
τωση του έργου. 

Τόπος εκτέλεσης του έργου αυτού ορίζονται οι υπηρεσίες του 
Υπουργείου Μεταφορών και Επικοινωνιών. 

Το έργο αυτό αφορά εργασίες που δεν μπορούν να αντιμετωπι- 
σθούν από μόνιμο προσωπικό αντίστοιχης ειδικότητας του 

ΥΠΜΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Δεκεμβρίου 1988 
οι υπουργοί 

ΠΡΟΕΔΡΙΑΣ ΤΗΣ ΚΥΒΕΡΝΗΣΕβΣ ΜΕΤΑΦΟΡΩΝ 8. ΕΠΙΚΟΙΝΩΝΙΩΝ 

ΑΓ. ΚΟΥΤΣΟΓΙΩΡΓΑΣ ΓΙΑΝΝΗΣ ΧΑΡΑΛΑΜΠΟΥΣ 

-->- 


Αριθ. 3808 (13) 

Έγκριση πρόσληψης προσωπικού στο Γενικό Νομαρχιακό Νοσο¬ 
κομείο Γρεβενών. 


Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις α) του άρθρου 9 του Ν. 1476/84 και β) του 
άρθρου 5 Κεφ. Β. του Ν. 993/79. 

2. Το π.δ. 260/1988 «Μεταβίβαση αρμοδιοτήτων στους Νο¬ 
μάρχες» (ΦΕΚ 119). 

3. Την απόφαση του Δ.Σ. του Γεν. Νομ. Νοσοκομείου Γρεβε¬ 
νών που πάρθηκε κατά την 34η/26.11.88 συνεδρίασή του. 

4. Τις κατεπείγουσες ανάγκες λειτουργίας Μονάδας Τεχνιτού 
Νεφρού του Γεν. Νομ. Νοσοκομείου Γρεβενών, που λόγω έλλει¬ 
ψης Νοσηλευτικού Προσωπικού, δεν μπορεί να λειτουργήσει, 
αποφασίζουμε: 

Τη σύσταση και πρόσληψη 6 θέσεων Νοσηλευτριών κατά τη 
διαδικασία του Κεφ. Β. του Ν. 993/1979 όπως τροποποιήθηκε 
με το Ν. 1476/84 με δμηνη σύμβαση ιδιωτικού δικαίου για τη 
κάλυψη των κατεπειγουσών αναγκών λειτουργίας Μονάδας Τε- 
χνιτού Νεφρού του Νοσοκομείου. | 

Γρεβενά, 8 Δεκεμβρίου 1988 
Ο Νομάρχης 

ΣΤΕΦ. θ. ΠΑΤΡΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






